🧧#อั่งเปา ในภาษาจีน แปลว่า “ซองสีแดง” ที่บรรจุเงินข้างใน

💰#แต๊ะเอีย แปลว่า “(ของที่)กดทับเอว” ซึ่งหมายถึงเงินที่คนโบราณนิยมนำมาใส่ไว้ในเอี๊ยมของเด็กเวลานอน เพื่อให้เงินทับบนตัวเด็ก เป็นเครื่องหมายถึงการคุ้มครองเด็กๆ ให้ปลอดภัยตลอดปี

ดังนั้น ไม่ว่า #แต๊ะเอีย หรือ #อั่งเปา ก็หมายถึง #เงิน ทั้งสิ้น

ความแตกต่างคือ “อั่งเปา” สามารถมอบให้กันได้ในหลายๆ โอกาส เพื่อความเป็นศิริมงคล ส่วน “แต๊ะเอีย” จะมอบให้กันในเทศกาลตรุษจีน

แต๊ะเอีย หรือเงินในอั่งเปา จะให้มากหรือน้อยก็ได้ แต่นิยมให้เป็นเลขคู่ เช่น 200, 400, 800 เพราะชาวจีนถือเคล็ดว่าเป็นการเพิ่มโชค 2 ชั้น ทำให้เฮงเฮงยิ่งๆ ขึ้นไป

โดยธรรมเนียมของชาวจีน ผู้ใหญ่จะมอบแต๊ะเอียแก่ลูกหลานในช่วงตรุษจีน แต่เมื่อไหร่ที่ลูกหลานเติบโต มีงานทำ ก็จะต้องเป็นฝ่ายมอบแต๊ะเอียให้พ่อแม่ และญาติผู้ใหญ่แทน
ยกเว้นในบางธรรมเนียม สาวโสดที่ยังไม่แต่งงาน ก็จะยังได้รับแต๊ะเอียอยู่เช่นกัน
.
สำหรับใครที่ปีนี้ยังได้รับแต๊ะเอียอยู่ ก็อย่าลืมใช้อย่างรู้คุณค่า ใครที่ไปเที่ยวกัน ก็ขอให้เดินทางปลอดภัย ซินเจียยู่อี่ ซินนี้ฮวดไช้ ค่ะ

#เรื่องนี้โรงเรียนไม่ได้สอน #ตรุษจีน #แต๊ะเอีย #อั่งเปา #ซองแดง